അഫ്ഗാന് പ്രശ്നങ്ങളില് ഇന്ത്യ റഷ്യ ചര്ച്ച, ടെലിഫോണ് സംഭാഷണത്തില് കൊവിഡും വിഷയമായെന്ന് പ്രധാനമന്ത്രി ദില്ലി: താലിബാന് പിടിമുറിക്കിയ അഫ്ഗാനിസ്ഥാനിലെ സ്ഥിതിഗതികള് ഇന്ത്യയും റഷ്യയും ചര്ച്ച ചെയ്തു. പ്രധാനമന്ത്രി നരേന്ദ്ര മോദി റഷ്യന് പ്രസിഡന്റ് വ്ലാദിമിര് പുചിനുമായി 45 മിനിറ്റ് സമയം ടെലിഫോണില് ചര്ച്ച നടത്തിയതായി വാര്ത്താ ഏജന്സി റിപ്പോര്ട്ട് ചെയ്തു. അഫ്ഗാന് വിഷയത്തോടൊപ്പം കൊവിഡ് പ്രതിരോധത്തിലെ ഇന്ത്യ റഷ്യ സഹകരണവും ചര്ച്ചയായി. സുപ്രധാന വിഷയങ്ങളില് ചര്ച്ച തുടരാനും ഇരു രാജ്യങ്ങളും തമ്മില് ധാരണയായിട്ടുണ്ടെന്നും പ്രധാനമന്ത്രി ഓദ്യോഗികമായി ട്വീറ്റ് ചെയ്തു. കഴിഞ്ഞ തിങ്കളാഴ്ച, ജര്മ്മന് ചാന്സിലര് ആഞ്ചല മെര്ക്കലുമായി നരേന്ദ്രമോദി സംസാരിച്ചിരുന്നു. അഫ്ഗാനിസ്ഥാനിലെ സുരക്ഷാ സാഹചര്യങ്ങളും മേഖലയിലും ലോകത്തും അതിന്റെ പ്രത്യാഘാതങ്ങളും ചര്ച്ചയായിരുന്നു. അതേ സമയം അഫ്ഗാനിസ്ഥാനില് നിന്നുള്ള ഇന്ത്യയുടെ ഒഴിപ്പിക്കല് നടപടികള് പുരോഗമിക്കുകയാണ്. ഓപ്പറേഷന് ദേവി ശക്തി എന്നാണ് അഫ്ഗാന് രക്ഷാ ദൗത്യത്തെ വിദേശകാര്യമന്ത്രി എസ് ജയശങ്കര് വിശേഷിപ്പിച്ചത്. ദൗത്യത്തെക്കുറിച്ച് വിശദീകരിക്കാന് മറ്റന്നാള് വിദേശകാര്യമന്ത്രി സര്വ്വകക്ഷിയോഗം വിളിച്ചിട്ടുണ്ട്. അമേരിക്കയും ബ്രിട്ടനും ഉള്പ്പടെ ആറു രാജ്യങ്ങള് ഇന്ത്യന് പൗരന്മാരെ ഒഴിപ്പിക്കാന് സഹായിക്കാമെന്ന് സര്ക്കാരിനെ അറിയിച്ചിട്ടുണ്ട് കൊവിഡ് മഹാമാരിയുടെ രണ്ടാംവരവിന്റെ ഈ കാലത്ത്, എല്ലാവരും മാസ്ക് ധരിച്ചും സാനിറ്റൈസ് ചെയ്തും സാമൂഹ്യ അകലം പാലിച്ചും വാക്സിന് എടുത്തും പ്രതിരോധത്തിന് തയ്യാറാവണമെന്ന് ഏഷ്യാനെറ്റ് ന്യൂസ് അഭ്യര്ത്ഥിക്കുന്നു. ഒന്നിച്ച് നിന്നാല് നമുക്കീ മഹാമാരിയെ തോല്പ്പിക്കാനാവും. BreakTheChain ANCares IndiaFightsCorona